钦定古今图书集成/明伦汇编/人事典/第019卷 > 《灵枢注》 > 《分寸歌》
## 钦定古今图书集成/明伦汇编/人事典/第019卷 > 《灵枢注》 > 《分寸歌》

足少阳兮四十三，头上廿穴分三折，起自瞳子至风
池，积数陈之次序说。瞳子髎近眦五分，耳前陷中听
会穴，客主人名上关同，耳前起骨开口空，颔厌悬颅
之二穴，脑空下廉曲角中。

“脑空”即颞。颔厌、悬颅二穴：在曲角之下，脑空之上。

悬釐之穴异于兹。脑空下廉曲角上，曲鬓耳上发际
隅。

耳上发际曲隅陷中

率谷耳上寸半安，天冲耳后入发二。

耳后入发际二寸

浮白入发一寸间，窍阴即是枕骨穴，完骨之上有空
连。

在完骨上，枕骨下，动摇有空。

完骨耳后入发际，量得四分须用记。本神神庭旁二
寸，入发一寸耳上系。阳白眉上方一寸，发上五分临
泣是。

目上直入发际五分陷中。

发上一寸当阳穴，发上寸半目窗至。《正营》发上二寸
半。承灵发上四寸谛。脑空发上五寸半。风池耳后发
陷寄。

“至此计二十穴，分作三折，向外而行，始自瞳子髎，至完骨，是一折；又自完骨外折，上至阳白，会睛明，是一折；又自睛明上行，循临泣、风池，是一折；缘其穴曲折多，难以分别，故此作至二十，次第言之。” 歌曰：“一瞳子髎，二听会，三主人兮颔厌四，五悬颅兮六悬釐，第七数兮曲鬓随，八率谷兮九天冲，十浮白兮之穴从，十一窍阴来相继，十二完骨一折终，又自十三本神始，十四阳白二折随，十五临泣目下穴，十六目窗之穴宜，十七正营十八灵，十九脑户廿风池，依次细心量取之，《胆经》头上穴吾知。”

肩上陷中，缺盆上大骨前一寸半，以三指按取，当中指陷中。

渊液腋下方三寸，辄筋期下五分判。期门却是肝经
穴，相去巨阙四寸半，日月期门下五分，京门监骨下
腰绊。

监骨下腰中季胁本。夹脊。肾之募。

带脉章门下寸八，《五枢》章下四八贯。

“五枢” ，去带脉三寸，季胁下四寸八分。

维道章下五寸三。居髎章下八寸三。章门缘是肝经
穴。下脘之旁九寸含。环跳髀枢宛宛中。

髀枢中，侧卧，屈上足伸下足。以右手摸穴。左摇撼取之。

屈上伸下取穴同。风市垂手中指尽，膝上五寸中渎
逢。阳关阳陵上三寸，阳陵膝下一寸从。阳交外踝上
七寸，外丘踝上六寸容。踝上五寸光明穴，踝上四寸
阳辅通。踝上三寸悬钟在，坵墟踝前之陷中。此去侠
谿四寸五，却是胆经原穴功。临泣侠谿后寸半，五会
去谿一寸穷。夹谿在指岐骨内，窍阴四五二指中。

计四十三穴。左右共八十六穴。